Document ID: 31983R2004

*****
ΚΑΝΟΝΙΣΜΟΣ (ΕΟΚ) αριθ. 2004/83 ΤΟΥ ΣΥΜΒΟΥΛΙΟΥ
της 18ης Ιουλίου 1983
για την τροποποίηση των κανονισμών (ΕΟΚ) αριθ. 2511/69 και (ΕΟΚ) αριθ. 1035/72 όσον αφορά τα λεμόνια
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι ο κανονισμός (ΕΟΚ) αριθ. 2511/69 του Συμβουλίου της 9ης Δεκεμβρίου 1969 περί ειδικών μέτρων για τη βελτίωση της παραγωγής και της εμπορίας στον τομέα των κοινοτικών εσπεριδοειδών (3), όπως τροποποιήθηκε τελευταία από τον κανονισμό (ΕΟΚ) αριθ. 1204/82 (4), εισήγαγε για τους πωλητές, που είναι εγκατεστημένοι στα Κράτη μέλη παραγωγής, καθεστώς χρηματικής αντιστάθμισης για τα κοινοτικά πορτοκάλια, μανταρίνια, κλεμεντίνες και λεμόνια που διατίθενται στο εμπόριο στα άλλα Κράτη μέλη·
ότι δυνάμει του άρθου 7 παράγραφος 2 του κανονισμού (ΕΟΚ) αριθ. 2511/69 η χρηματική αντιστάθμιση για τα λεμόνια και τις κλεμεντίνες πρέπει να μειωθεί προοδευτικά από την περίοδο 1983/84, έτσι ώστε να καταργηθεί από την περίοδο 1986/87·
ότι με τα μέτρα για τη μετατροπή των λεμονιών σε άλλες ποικιλίες δεν έχουν ακόμη επιτευχθεί τα αναμενόμενα αποτελέσματα · ότι πρέπει, ως εκ τούτου, να αναβληθεί για μία περίοδο η εφαρμογή των διατάξεων σχετικά με τη μείωση της χρηματικής αντιστάθμισης για τα λεμόνια·
ότι η κατάσταση αυτή πρέπει να ληφθεί υπόψη κατά τον καθορισμό των τιμών αναγωγής για το προϊόν αυτό και να τροποποιηθεί, κατά συνέπεια, ο κανονισμός (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (5), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (6)·
ότι η περίοδος εμπορίας για τα λεμόνια αρχίζει την 1η Ιουνίου · ότι, επομένως, πρέπει να εφαρμοστεί ο παρών κανονισμός από την ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 7 του κανονισμού (ΕΟΚ) αριθ. 2511/69 τροποποιείται ως εξής:
1. Στην παράγραφο 2 πρώτο εδάφιο, διαγράφονται οι λέξεις «τα λεμόνια και».
2. Προστίθενται η ακόλουθη παράγραφος:
«2α. Για τα λεμόνια, το ποσό της χρηματικής αντιστάθμισης καθορίζεται κάθε χρόνο πριν από την έναρξη της περιόδου εμπορίας σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης:
α) μέχρι και την περίοδο εμπορίας 1983/84, βάσει των προηγούμενων ποσών και της εξέλιξης των τιμών βάσεως και αγοράς των εν λόγω προϊόντων, χωρίς εντούτοις το ποσοστό μεταβολής της χρηματικής αντιστάθμισης, σε σχέση με την προηγούμενη περίοδο εμπορίας, να υπερβαίνει το ποσοστό μεταβολής των τιμών βάσεως και αγοράς·
β) από την περίοδο εμπορίας 1984/85 βάσει των προηγουμένων ποσών, μειουμένων διαδοχικά κατά το ένα τέταρτο, το ένα τρίτο και κατά το μισό.
Η χρηματική αντιστάθμιση καταργείται από την περίοδο εμπορίας 1987/88.»
Άρθρο 2
Το άρθρο 23 του κανονισμού (ΕΟΚ) αριθ. 1035/72 τροποποιείται ως εξής:
1. Στην παράγραφο 2, το δεύτερο εδάφιο αντικαθίσταται από το ακόλουθο κείμενο:
«Ωστόσο για τις κλεμεντίνες μέχρι και την περίοδο εμπορίας 1982/83, για τα λεμόνια μέχρι και την περίοδο 1983/84 και για τα πορτοκάλια, μανταρίνια, satsumas, tangerines και τα άλλα παρόμοια υβρίδια εσπεριδοειδών, εκτός από τις κλεμεντίνες, μέχρι και την περίοδο 1989/90, οι τιμές αναγωγής καθορίζονται σε επίπεδο ίσο με εκείνο της προηγούμενης περιόδου, το οποίο προσαρμόζεται ενδεχομένως με ποσοστό που ισούται κατ' ανώτατο όριο με τη διαφορά μεταξύ των ποσοστών που εκφράζουν αντίστοιχα τη μεταβολή των τιμών βάσεως και αγοράς και εκείνη των χρηματικών αντισταθμίσεων που προβλέπονται από τον κανονισμό (ΕΟΚ) αριθ. 2511/69 σε σχέση με την προηγούμενη
2. Στην παράγραφο 4, το δεύτερο εδάφιο αντικαθίσταται από το ακόλουθο κείμενο:
«Εντούτοις, το ποσό αυτό:
- όσον αφορά τις κλεμεντίνες περιορίζεται, για τις περιόδους 1983/84, 1984/85 και 1985/86, αντίστοιχα στο ένα τέταρτο, στο ήμισυ και στα τρία τέταρτα του ποσού που υπολογίζεται σύμφωνα με το πρώτο εδάφιο,
- όσον αφορά τα λεμόνια, καθορίζεται σε 0 ECU για την περίοδο 1983/84 και περιορίζεται, για τις περιόδους 1984/85, 1985/86 και 1986/87, αντίστοιχα στο ένα τέταρτο, στο ήμισυ και στα τρία τέταρτα του ποσού που υπολογίζεται σύμφωνα με το πρώτο εδάφιο.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 18 Ιουλίου 1983.

Labels: 2
3
17
6